b"\n_START_ARTICLE_\nCharing Cross Road\n_START_PARAGRAPH_\nCharing Cross Road er en gade i London som l\xc3\xb8ber nord fra Trafalgar Square til St Giles' Circus, (hvor den m\xc3\xb8des med Oxford Street) og derp\xc3\xa5 bliver til Tottenham Court Road. Den hedder det fordi den l\xc3\xb8ber fra Charing Cross. Det originale Charing Cross blev rejst af Edward 1. som et af de kors som markerede den rute liget af hans gemalinde (Eleanor af Castilien) blev fragtet til London._NEWLINE_Gaden er kendt for dens specialboghandler og antikvariater. Sektionen fra Leicester Square undergrundsstation til Cambridge Circus er hjemsted for specialbutikker som Zwemmer's (kunstb\xc3\xb8ger), Murder One (krimib\xc3\xb8ger) og Comic. De fleste af butikkerne er i stueetagen af et beboelseshus, ejet af en ejerforening. Omkring \xc3\xa5r 2001 bestemte foreningen at h\xc3\xa6ve lejen markant for at bringe den t\xc3\xa6ttere til markedslejen. Forretningerne var utilfredse med dette da de f\xc3\xb8lte at de bidrog med en v\xc3\xa6rdifuld service og tilf\xc3\xb8rte karakter til omr\xc3\xa5det og at de ikke skulle behandles p\xc3\xa5 denne m\xc3\xa5de af en non-profit organisation. Foreningens repr\xc3\xa6sentanter argumenterede med at hvis boghandlerne ikke betalte markedsleje blev de reelt subsidieret af foreningens lavindkomstbeboere. Boghandlerne fik en del offentlig st\xc3\xb8tte og et reduceret lejefor\xc3\xb8gelse blev aftalt, ikke desto mindre er flere af boghandlerne lukket. Der kan findes flere antikvariater p\xc3\xa5 den n\xc3\xa6rliggende Cecil Court._NEWLINE_Den \xc3\xb8verste sektion fra Cambridge Circus har mere generelle boghandler som Borders, Blackwell's og Foyles. Det er ogs\xc3\xa5 v\xc3\xa6rd at l\xc3\xa6gge m\xc3\xa6rke til musikbutikkerne p\xc3\xa5 Denmark Street (ogs\xc3\xa5 kendt som Tin Pan Alley)._NEWLINE_En l\xc3\xa6ngerevarende korrespondance mellem den New York baserede forfatter Helene Hanff og personalet I en boghandlen Marks & Co. var inspiration for bogen 84 Charing Cross Road (1970). I 1986 blev bogen lavet til en film med Anne Bancroft og Anthony Hopkins. Bogen er ogs\xc3\xa5 lavet til et skuespil og et radiodrama p\xc3\xa5 BBC. 84 Charing Cross Road har ikke v\xc3\xa6ret en boghandel de sidste mange \xc3\xa5r (adressen er i \xc3\xb8jeblikket en All Bar One). Der er dog en blikplade som markerer stedet hvor Marks & Co. var._NEWLINE_Charing Cross Road er ogs\xc3\xa5 stedet for Leaky Cauldron i J.K. Rowling's popul\xc3\xa6re Harry Potter serie (n\xc3\xa6vnes I den sjette bog). Pubben som drives af en mand ved navn Tom er samlingssted for magiske personer og tilbyder ligeledes overnatning. Der er en passage i bagg\xc3\xa5rden som f\xc3\xb8rer til Diagon Alley, hvor magiske personer k\xc3\xb8ber ind."